અમદાવાદઃ અમદાવાદ-વડોદરા નેશનલ હાઇવે નં.૮ પરથી પસાર થનારા દરેક વાહન ચાલકને આગામી ટૂંક સમયમાં હાઇવે સંબંધિત માહિતી આપતી સ્પેશિયલ એફએમ સર્વિસ મળશે. અમદાવાદથી વડોદરા જવા નીકળેલા વાહનચાલકને એફએમ રેડિયો ‘હાઇવે કી બાતે’ સંભળાવશે. વચ્ચે વચ્ચે મનોરંજક ગીતો સાથે હાઇવે સંબંધિત બુલે‌િટન રેડિયો જોકી આપશે, જેમાં કેટલીક વાર હાઇવે પર વાહન ચલાવવાની શરૂઆત કર્યા પછી ટ્રાફિક જામ, અકસ્માત જેવા કારણસર વાહનચાલક ફસાય છે અને કલાકો સુધી હાઇવે પર ટ્રાફિક ક્લિયર થવાની રાહ જોવી પડે છે. આ સંજોગોમાં વાહનચાલકોને વડોદરા સુધી જવા માટે હાઇવે કી બાતે એફએમ સર્વિસ દીવાદાંડી સમાન બનશે.